Kona á þrítugsaldri sem var í bíl sem hafnaði í sjónum í Skötufirði í Ísafjarðardjúpi í gærmorgun er látin. Hún lést seint í gærkvöld á gjörgæsludeild Landspítala.
Konan hét Kamila Majewska og með henni í bílnum voru eiginmaður hennar og ungt barn. Í tilkynningu frá Lögreglunni á Vestfjörðum segir að ekki sé tímabært að veita frekari upplýsingar um líðan þeirra. Tildrög slyssins eru til rannsóknar hjá lögreglunni á Vestfjörðum. Hlynur Snorrason yfirlögregluþjónn á Ísafirði segir að tveir rannsóknarlögreglumenn þaðan hafi aflað gagna á vettvangi í gær og þá verði bílflakið tekið til rannsóknar.
Síðan er unnið úr gögnum og framhaldið er bara framhaldsrannsókn sem tekur einhverjar vikur.
Fyrstu viðbragðsaðilar voru komnir á vettvang um klukkustund eftir að tilkynning barst til Neyðarlínunnar um slysið. Aðstæður í Skötufirði voru erfiðar, mikil hálka og krapi á vegum. Viðbúnaðurinn var mikill. Tvær þyrlur Landhelgisgæslunnar komu á vettvang, með tvo lækna og kafara. Þá voru fyrir um 50 viðbragðsaðilar á vettvangi, slökkviliðsmenn, sjúkraflutningamenn, björgunarsveitarmenn og lögreglumenn og tveir læknar sem komu frá Ísafirði.
Ég held að það hafi verið gert allt það sem var hægt að gera í upphafi og viðbragðsaðilar eiga allir þakkir skildar. Ekki síður vegafarendurnir sem komu þarna fyrstir á vettvang og unnu þrekvirki eins og áður hefur komið fram.
Tveir vegfarendur sem komu fyrstir á vettvang hófu þegar í stað að gera ráðstafanir til að koma fólkinu til bjargar. Síðar komu tveir vegfarendur til viðbótar sem einnig veitt aðstoð. Fjórmenningunum tókst að koma Kamilu og barni hennar úr bifreiðinni á þurrt land og hófu endurlífgun. Maðurinn var fastur á þaki bílsins en var bjargað síðar um borð í björgunarbát og öll voru þau flutt til Reykjavíkur með þyrlum Landhelgisgæslu. Fjölskyldan var nýkomin heim frá Póllandi og á leið til Flateyrar í sóttkví þegar slysið varð. Hlynur segir að sorgin sér mikil í litlu bæjarfélagi.
Það er náttúrulega eins og alltaf er þegar hörmulegur atburður gerist í litlum samfélögum að það er náttúrulega sorg, mikil sorg.
Á annan tug viðbragðsaðila hafa dvalið í sóttvarnarhúsi sem opnað var í Önundarfirði í gær. Sökum þess að fjölskyldan átti að vera í sóttkví var ákveðið að senda hluta þeirra sem komu að björgunaraðgerðum í úrvinnslusóttkví. Vonir standa til að niðurstaða fáist síðar í dag um hvort hægt sé að aflétta sóttkvínni.
Kona sem var um borð í bifreið sem hafnaði í sjónum í Skötufirði í gærmorgun er látin. Þetta kemur fram í tilkynningu frá Lögreglunni á Vestfjörðum. Þriggja manna fjölskylda var í bílnum þegar hann fór út af veginum og voru þau öll flutt með þyrlum Landhelgisgæslunnar á spítala í Reykjavík. Konan sem lést hét Kamila Majewska og var á þrítugsaldri. Eiginmaður hennar og ungt barn sem einnig voru í bílnum eru á sjúkrahúsi í Reykjavík og ekki tímabært að veita frekari upplýsingar um líðan þeirra, að því er kemur fram í tilkynningunni. Fjölskyldan var nýkomin frá Póllandi og var á leið heim til Flateyrar í sóttkví þegar slysið varð. Lögreglan og aðrir viðbragðsaðilar votta fjölskyldu og vinum Kamilu sína dýpstu samúð.
Áður hefur verið upplýst um alvarlegt umferðarslys sem varð í gærmorgun þegar bifreið fór út af veginum í Skötufirði og hafnaði í sjónum, með þremur manneskjum um innanborðs.
Fjölskyldan sem í bílnum var, hjón með ungt barn, var flutt til frekari læknismeðferðar í Reykjavík, með þyrlum Landhelgisgæslunnar.
Seint í gærkveldi lést konan, á gjörgæsludeild Landspítalans. Nafn hennar er Kamila Majewska og var á þrítugsaldri. Eiginmaður hennar og ungt barn njóta læknisaðstoðar í Reykjavík og ekki tímabært að veita frekari upplýsingar um líðan þeirra.
Kamila og fjölskylda voru búsett á Flateyri og voru að koma frá Póllandi skömmu áður en slysið varð.
Lögreglan og aðrir viðbragðsaðilar votta fjölskyldu og vinum Kamilu sína dýpstu samúð.
Eins og kom fram í fréttatilkynningu frá lögreglunni í gær fór stór hluti viðbragðsaðila í úrvinnslusóttkví vegna aðkomu þeirra að lífsbjargandi aðgerðum. Á annan tug þeirra hafa dvalið, síðan í gær, í sóttvarnahúsi sem opnað var í Önundarfirði.
Vonir standa til að niðurstaða fáist síðar í dag um hvort hægt sé að aflétta sóttkvínni.
Á annan tug manna eru í farsóttarhúsinu á Flateyri eftir að hafa komið að bílslysinu í Skötufirði í gær þar sem bíll hafnaði í sjónum, samkvæmt upplýsingum frá lögreglunni á Ísafirði. Fólkið í bílnum, þriggja manna fjölskylda, kom í fyrrinótt frá Póllandi og fór í skimun á Keflavíkurflugvelli við komuna. Niðurstaða þeirra sýni reyndist neikvæð. Vegna þessa var ákveðið að 18 manns, sem komu að slysinu, þyrftu að vera í sóttkví þar til mál skýrðust. Ekki hafa fengist frekari upplýsingar um líðan fjölskyldunnar, en hún var flutt með tveimur þyrlum til Reykjavík, eitt þeirra var lagt inn á Landspítalann í Fossvogi og tvennt á Landspítalann við Hringbraut.
Konan sem var í bílnum sem hafnaði í sjónum í Skötufirði í gærmorun lést á gjörgæsludeild Landspítala seint í gærkvöld. Eiginmaður hennar og ungt barn voru einnig í bílnum og dvelja á sjúkrahúsi í Reykjavík. 